14.09.2010 11:44   Sõprusleping sätestab kahe linna vahelise suhtluse, kus põhirõhk on kultuuri-, hariduselu ja sotsiaalvaldkonna koostööl, teatas Haapsalu linnavalitsus.    Leping allkirjastatakse neljapäeval Haapsalu linnavolikogu saalis ning pärast seda istutavad Petlemma esindajad Krahviaeda kuuse, millest saab suureks sirgudes linna jõulupuu.    Eestis oleku ajal kohtuvad Petlemma esindajad Haapsalu Rotary klubiga, käiakse koolides ja lasteaedades ning külastatakse Vormsi saart ja Pärnu linna. Reedel kohtutakse Tallinnas Eesti Linnade Liidu juhtidega.    Haapsalu linna delegatsioon külastas Petlemma juuni alguses.